Source: https://eipre.ee/category/meedia/page/2/
Timestamp: 2020-01-29 01:28:20+00:00
Document Index: 1505254

Matched Legal Cases: ['Riigikohus ', 'kohus ', 'kohus ', 'kohus ', 'kohus ', 'Kohus ']

Meedia – Lehekülg 2 – Advokaadibüroo Eipre & Partnerid
Riigikohus leiab, et maksu- ja tolliamet vabastas Kert Kingo ametist õigusevastaselt. Kingole tuleb maksta suur hüvitis
Nii hindas riigikohus, et õigusvastane oli Kingo teenistusest vabastamine salaja salvestamise ja salvestise edastamise tõttu. Kuivõrd Kingo salvestas ja edastas vestluse salvestise eesmärgiga tõendada töökiusamist, kaalub riigikohtu hinnangul tema õigustatud huvi tõendada töökiusamist üles vestlust pidanud MTA ametnike huvid.
Riigikohtu otsus kohustas maksu- ja tolliametit maksma Kert Kingole välja kolme kuu keskmise palga suuruse hüvitise teenistusest õigusvastase vabastamise eest ja teenistusest õigusvastase kõrvaldamise tõttu saamata jäänud palga.
Kingo järjekordne võit
Varasemalt oli Kingo ja tema endise tööandja MTA kohtuvaidluse kohta teada, et värske ministri sõnul oli tegemist töökiusamisega. “Lähtusin oma tööd tehes aususe ja õiguse printsiibist ja ei olnud nõus sellega, mida taheti mulle peale suruda. See päädis tüüpilise töökiusamise tulemusega ehk siis leiti lahendus, kuidas mind töölt vabastada,” ütles Kingo Delfile, kui uudis tema kohtuteest välja tuli.
Kohtukaigast on Kingo aga oma endiste tööandjatega vedanud varemgi ja vaidlustes õiguse saanud.
Kingo töötas politsei- ja piirivalveametis (PPA) kuni 2011. aasta mai lõpuni Tartu kriminaaltalituse uurijana ning alustas kaks päeva hiljem tööd MTA-s juristina. Olles töötanud juba üle aasta MTA-s, koostas Tartu politseijaoksonna ülemkonstaabel 2012. aasta septembris Kert Kingole väärteoprotokolli, kuna Kingo jättis 2011. aasta mais pärast ametikohalt lahkumist esitamata nõuetekohase majanduslike huvide deklaratsiooni.
Maksu- ja tolliametis töötades sai Kingo aga 2017. aasta jaanuaris jällegi distsiplinaarkaristuse, millega vähendati ta palka neljaks kuuks 20% võrra. Juristi haridusega Kingo kaebas otsuse edasi Tartu halduskohtule, nõudes käskkirja õigusvastaseks tunnistada ja tühistada. Kingo hinnangul oli käskkiri motiveerimata ja jäi selgusetuks, milles süütegu seisneb. Lisaks olevat karistus talle omistatud süü kohta liialt range. 21. märtsil 2017 otsustas MTA otstarbekuse kaalutlusel käskkiri tagasiulatuvalt kehtetuks tunnistada. Kohtu hinnangul oli käskkirjaga rikutud Kingo õiguseid.
Meedia11. juuni 2019
Viru maakohus kuulutas esmaspäeval kultuurkapitali taotlusel välja oma kunagise juhi Avo Viioli eraisiku pankroti.
Viiol riisus aastatel 1999-2002 kultuurkapitalist ametiseisundit kuritarvitades 8 521 910 krooni ehk 544 649 eurot, millest ta on praeguseks tagastanud 5326 eurot. Viiol väitis, et mängis selle raha kasiinodes maha.
Ajutise halduri aruande kohaselt on Viiol töötanud enda äriühingutes OÜ Viru Äriteenindus ja Julius Consult OÜ ning osutanud nende äriühingute kaudu teenust kohalikele omavalitsustele Ida-Virumaal, sealhulgas Alutaguse vald, Jõhvi vald, Toila vald, Narva-Jõesuu linn, Kiviõli linn, kuid tänaseks on kogu raha kulutatud.
Kultuurkapitali nõuet neist summadest Viiol rahuldanud ei ole ning seetõttu on olnud tõenäoliselt tegemist võla tasumisest pahatahtliku hoidumisega.
Töötasu ega juhatuse liikme tasu võlgnik endale ei maksnud, mida oleks saanud kohtutäitur täita.
Seetõttu pöördus kultuurkapital kohtusse pankrotiavaldusega.
Võlgniku pankrotivaraks on ka pärandvara kahel erineval aadressil.
Kultuurkapitali esindaja vandeadvokaat Terje Eipre ütles, et tänaseks on kohtutäituril õnnestunud 545 791,29 euro suurusest nõudest rahuldada vaid 5326 eurot.
“Loodame, et pankrotihalduri töö tulemusel vara realiseerimisest ja võlgniku jooksvatest sissetulekutest laekub meile rohkem raha, kui siiani täitemenetluses,” märkis ta.
Pankroti väljakuulutamisel muutub võlgniku vara pankrotimääruse alusel pankrotivaraks, mida kasutatakse sihtvarana võlausaldajate nõuete rahuldamiseks. Pankrotivara on vara, mis oli võlgnikul pankroti väljakuulutamise ajal, samuti vara, mis nõutakse või võidetakse tagasi või mille võlgnik omandab pankrotimenetluse ajal. Võlausaldajad teatavad hiljemalt kahe kuu jooksul pankrotihaldurile kõigist oma nõuetest võlgniku vastu.
Esimene võlausaldajate koosolek toimub 17. juunil. Pankrotivara müüki võib alustada kohe pärast võlausaldaja esimest üldkoosolekut, kui võlausaldajate üldkoosolek ei ole teisiti otsustanud.
Väljamaksete tegemisel pankrotivarast on aluseks jaotusettepanek. Jaotusettepanek on dokument, milles on märgitakse tunnustatud nõuded, nende rahuldamisjärgud ja jaotise suurused. Jaotusettepanek sisaldab ka andmeid vara müügist saadud raha kohta, pankrotivarasse laekunud ja jaotamisele kuuluva pankrotivara kohta ning võlgnikul teistelt isikutelt saada oleva vara kohta.
Eipre märkis, et pankrotimenetluse lõppemisel võib kohus otsustada algatada kohustustest vabastamise menetluste, mis kestab umbes 5-7 aastat. “Seda siis, kui võlgnik on rahuldanud võlausaldajate nõudeid arvestatavas ulatuses ning ei ole rikkunud oma kohustusi, kahjustanud võlausaldajate huve ja pole süüdi pankrotikuriteos. Võlgnik on kohustatud tegelema mõistlikult tulutoova tegevusega ja mitte varjama saadud tulusid ja vara. Kahjuks siiani pole meie nõuet küll arvestatavas ulatuses võlgniku poolt rahuldatud,” ütles ta.
Allikas: https://www.err.ee/946245/kohus-kuulutas-valja-kultuurkapitali-raha-raisanud-avo-viioli-pankroti
Meedia28. mai 2019
Kui varem tehtud kohtulahendist tulenev nõue oli kultuurkapitalilt miljoneid kroone riisunud Avo Viioli (pildil) asjas aegumas, siis pankrotimenetluspikendab nõude aegumist vähemalt kümneks aastaks.
Kultuurkapitali esindaja vandeadvokaat Terje Eipre sõnul esitas kultuurkapital märtsis Viru maakohtule avalduse Avo Viioli pankroti väljakuulutamiseks. Viiol riisus aastatel 1999 kuni 2002 tegevdirektorina kulutuurkapitalilt üle 8 500 000 krooni. Väidetavalt mängis ta selle raha maha kasiinos. Praeguseks on Viiol riisutud 545 791,29 eurost tagasi maksnud 5326 eurot.
Pankroti väljakuulutamisel esitavad võlausaldajad oma nõuded. Need märgitakse ära pankroti lõpetamise määruses. „Pankroti lõpetamise määrus on oma kõigi võlausaldajate nõuete täitmise osas täitedokumendiks, millest tulenevad nõuded aeguvad samuti kümne aastaga – kui kohus ei otsusta just võlgnikku kõigist kohustustest vabastada,“ selgitas advokaat Merit Tammik.
„Nõuete aegumine peatub pankroti väljakuulutamisel ja algab uuesti pankrotimenetluse lõppedes,“ selgitas advokaat.
Meedia18. apr. 2019
Kultuurkapitali raha riisunud Avo Viiol: ma pole võimeline seda võlga tasuma
PANKROT: Võlgnik võidakse aastate pärast võlast vabastada
Jõhvis elav ja tegutsev kultuurkapitali endine tegevjuht Avo Viiol, kes aastaid tagasi kultuurkapitalilt 8,5 miljoni krooni riisumise eest süüdi mõisteti, ütles kolmapäeval Viru maakohtus, et pole võimeline tasuma seda summat, mis talt kohtuotsusega välja mõisteti.
“Ma ei ole võimeline sellist summat maksma,” rääkis Viiol kohtus. Tema sõnul on tal olnud elus raske periood, kus ta on pidanud oma lähedasi hooldama ning ei saanud seega kodust välja. “See, et ma seda maksta ei suuda, sai mulle selgeks umbes aastal 2008,” lausus ta, lisades, et ta ei oska öelda, kui palju ta suudaks võlasummast siiski ära maksta. Samuti süüdistas Viiol ajakirjandust endavastastes rünnakutes.
Makstud 5300 eurot
Eesti kultuurkapital esitas käesoleva aasta märtsis Viru maakohtule avalduse Avo Viioli pankroti väljakuulutamiseks. “Avo Viiol riisus aastatel 1999 kuni 2002 tegevdirektorina ametiseisundit kuritarvitades omastamise teel talle usaldatud ja tema korralduses olnud Eesti kultuurkapitali vara kokku 8 521 910 krooni ulatuses. Väidetavalt mängis ta selle raha maha kasiinos,” sõnas kultuurkapitali esindaja Terje Eipre.
Avo Viioli vastu algatati 2012. aastal täitemenetlus, mille aluseks oli kriminaalasjas tehtud kohtuotsus. Praeguseks on kohtutäituril õnnestunud võlausaldaja ligi 545 780 euro suurusest nõudest rahuldada vaid 5326 eurot.
Eipre ütles, et Viioli ainsaks väärtust omavaks varaks on kultuurkapitalile teadaolevalt osalused osaühingutes Viru Äriteenindus ja Julius Consult. Viiol on neis mõlemas juhatuse liige, kuid võlausaldajal ega täituril pole äriühingute turuväärtusele võimalik hinnangut anda, sest viimased majandusaasta aruanded on 2016. aasta kohta.
“Täitemenetluse jooksul pole täituril õnnestunud võlgnikule kuuluvaid osasid praeguseni realiseerida. Arvame, et võlgnik on maksejõuetu ning võib-olla ta ka varjab vara,” sõnas Eipre.
Ta lisas, et pankrotimenetlus on kultuurkapitalile ainus võimalus veel raha tagasi võita. Ta ei arvanud ka, et pankrotimenetlus võiks raugeda, sest sellisel juhul peaks võlausaldajal puuduma huvi protsessiga edasi minna ning pankrotimenetlusega seotud kulusid kanda. “Meie arvame, et pankrotimenetlus ei rauge, sest pankrotimenetluse kulud oleme me nõus katma,” märkis ta.
Eipre ütles, et kui kohus määrab ajutise pankrotihalduri, siis see peab tegema kindlaks võlgniku varalise seisundi ning selle, kas kultuurkapitalil on võimalik raha tagasi võita ning miks võlgnik üldse pankrotti läks.
“Avo Viiol riisus kultuurkapitali tegevjuhina ettevõtet ja selle tagajärjel on ettevõttest välja rännanud 8,5 miljonit krooni, mis väidetavalt on kasiinos maha mängitud. Minu hinnangul ei ole tegemist õiguspärase ja heauskse käitumisega, nagu Viiol siin rääkis, et tal on olnud raske elu jne,” sõnas Eipre.
Võidakse võlast vabastada
Ta tunnistas, et võib juhtuda, et Viiolilt võlga kätte ei saada ning sellele lisanduvad veel pankrotimenetluse kulud. “Aga võib juhtuda, et me saame siiski tagasi kas või osa raha, mis katab ära kulud, ning kultuurkapital jääb vähemalt osaliselt ka plussi. Kuid pole ka mõistlik abitult istuda ja mitte midagi teha. Seetõttu teemegi kõik, mis võimalik, et raha kätte saada,” rääkis kultuurkapitali esindaja.
Küsimusele, miks kultuurkapital otsustas nii palju aastaid hiljem taotleda Viioli pankrotti, vastas Eipre, et muid võimalusi pärast enam pole. “Kui täitemenetlus on ära olnud, siis ainus võimalus raha tagasi saada on pankrotimenetlus,” sõnas Eipre.
Ta märkis, et selles pankrotimenetluses pole teada, et oleks veel osapooli, kes võiksid nõuete puhul vaielda. Kui selliseid osapooli ei ilmne, võib see pankrotimenetlus läbi saada ka poole aastaga. “Siis on kohtul õigus otsustada, kas ta vabastab Viioli võlgadest − võlgadest vabastamise periood on iseenesest viis aastat. Kui Viiol selle perioodi jooksul kenasti käitub, ehk proovib ikka tööl käia ning maksab ka võlausaldajatele raha, siis on võimalik, et ta vabastatakse võlgadest. Aga see on kohtu hinnata,” ütles Eipre.
Kohus teeb lähiajal lahendi Viiolile ajutise halduri määramise kohta.
Allikas:Põhjarannik
Meedia11. apr. 2019
Go Groupi esindaja, vandeadvokaat Terje Eipre informeeris sel nädalal pressiteate vahendusel avalikkust, et istungid Pärna üle jätkuvad ning selgitas pankroti taotlemise tagamaid. “Arvestades, et võlgnikul on osalused äriühingutes, mis on likvideerimisel või, mille suhtes on tehtud kustutamishoiatus või on need asutatud sissemakset tegemata, siis on osaluste realiseerimine võlgnevuse katteks väga ebatõenäoline. Eeltoodust tulenevalt on Aivo Pärn ilmselt maksejõuetu ning võlgniku maksejõuetus ei ole ajutise iseloomuga,” kirjeldas Eipre.
“Vaidlen pankrotiavaldusele vastu kuna see on põhjendamatu – ma ei ole maksejõuetu,” ütleb Aivo Pärn. “Vastab tõele, et mul tuleb tasuda viidatud tsiviilasjas tehtud kohtuotsuste alusel AS-ile Go Group 407 090, 95 eurot, kuid ma ei ole seda teinud, sest mul on omakorda suurem vastunõue AS Go Group suhtes. Tõele ei vasta väide, mille kohaselt on mul täiendavalt kohustus Go Groupi ees summas ca 2 miljonit eurot.”
Pärn on varasemalt Eesti Ekspressile käimasolevat saagat põhjendanud sellega, et talle antud raha ei olnud laen, vaid õigusabikulude katmine heade äripartnerite Vichmanni ja Pruuli poolt, “laenudena vormistatud toetus”.
Meedia9. apr. 2019